Zmluva o dielo na zhotovenie stavby
uzavretá podľa § 536 a nasl. Obchodného zákonníka v platnom znení  dňa 16.09. 2011 v Kaplne
medzi
 Objednávateľom:	     názov :OÚ Kaplna
                                         zastúpená: starosta pán Vittek Vladimír		
	           bankové spojenie VÚB Senec 21927-112/0200
                                        IČO:00655627
                                        DIČ:2020685678 	

a
Zhotoviteľom:                   názov : ENERTEX  spol.s r.o.
                                       sídlo:  Gruzínska  4,  821 05  Bratislava
                                       zastúpeným:  Ing.Ballay, Ing.Gura
                                       bankové spojenie: Tatra banka :  2627705329/1100   
                                       IČO: 35806290
                                       DIČ: 2020224195
                                       DIČ DPH: SK2020224195
        
Čl. I.
Predmet zmluvy

1.	Predmetom tejto zmluvy je záväzok zhotoviteľa zhotoviť pre objednávateľa dielo –Zateplenie a obnova fasády OÚ Kaplna v rozsahu podľa  rozpočtu, ktorý tvorí prílohu č. 1 tejto zmluvy (ďalej i „Rozpočet“), a dodať všetky s tým súvisiace doklady týkajúce sa najmä realizácie diela a jeho kvality.

2.	Zhotoviteľ je povinný a zaväzuje sa viesť stavebný denník a denne zapisovať všetky údaje o postupe prác na stavbe. Jednu kópiu stavebného denníka bude postupne odovzdávať objednávateľovi.

3.	Zhotoviteľ sa zaväzuje vykonať dielo vo vlastnom mene a na vlastnú zodpovednosť.
4.	Zhotoviteľ prevedie dohodnuté práce v rozsahu, kvalite a lehotách podľa tejto zmluvy.
5.	Objednávateľ sa zaväzuje dielo zhotovené v súlade s touto zmluvou prevziať a zaplatiť za dielo dohodnutú cenu podľa podmienok dohodnutých v tejto zmluve.

Čl. II.
Cena diela
1.	Celková cena za kompletné zrealizovanie diela je stanovená dohodou zmluvných strán v zmysle zákona č.18/1996 Z.z. o cenách ako cena dohodou vo výške:
                 
2.	Cena za dielo obsahuje aj náklady na vybudovanie, prevádzku, údržbu a vypratanie  zariadenia  staveniska  zhotoviteľa.
Čl. III.
Platobné podmienky
1.	Úhrada ceny za dielo bude realizovaná  na základe  vyučtovacej faktúry. 
2.	Záväzok objednávateľa sa považuje za splnený dňom pripísania dlžnej sumy na účet zhotoviteľa.
3.	Faktúru zhotoviteľ zašle objednávateľovi do 7 dní po ukončení dohodnutých prác   a objednávateľ je povinný ju zaplatiť do 30 dní od jej prijatia.
4.	Objednávateľ prehlasuje, že má na zmluvne objednané práce zabezpečené finančné prostriedky.
5.	Faktúry bude zhotoviteľ predkladať objednávateľovi v dvoch vyhotoveniach. Každá faktúra musí mať nasledujúce náležitosti:
1.	obchodné meno, sídlo, IČO, DIČ a IČ DPH zhotoviteľa a objednávateľa,
2.	číslo faktúry,
3.	číslo zmluvy,
4.	označenie diela,
5.	dátum vyhotovenia a dátum splatnosti faktúry,
6.	dátum dodania tovaru alebo služby,
7.	názov, množstvo tovaru alebo rozsah tovaru alebo služby,
8.	označenie peňažného ústavu a číslo účtu, na ktorý sa má platiť,
9.	fakturovanú cenu bez dane, sadzbu dane, výšku dane, fakturovanú cenu vrátane dane,
10.	odtlačok pečiatky a podpis oprávnenej osoby zhotoviteľa.

Čl. IV.
Čas plnenia
1.	Zhotoviteľ sa zaväzuje zhotoviť stavbu v dohodnutom čase:
•	termín začatia prác: september 2011
•	termín dokončenia stavby: november 2011
2.	V prípade omeškania objednávateľa s odovzdaním stavebného povolenia alebo staveniska v dohodnutých termínoch, počas omeškania objednávateľa nie je zhotoviteľ v omeškaní s  plnením svojho záväzku.
3.	Ak zhotoviteľ pripraví dielo v rozsahu čl. I. na odovzdanie  objednávateľovi pred dohodnutým termínom, tento sa zaväzuje dielo prevziať a zaplatiť aj v skoršom ponúknutom termíne.
4.	Zhotoviteľ je povinný bez meškania informovať objednávateľa o vzniku akejkoľvek udalosti, ktorá bráni alebo sťažuje včasnú alebo riadnu realizáciu diela, a môže spôsobiť omeškanie zhotoviteľa s plnením termínov uvedených bode1. tohto článku.

Čl. V.
Odstúpenie od zmluvy

1.	Zmluvné strany sú oprávnené odstúpiť od tejto zmluvy z dôvodov a spôsobom uvedeným v zákone a v tejto zmluve.

2.	Odstúpenie od tejto zmluvy podľa tohto článku je účinné dňom doručenia oznámenia o odstúpení od zmluvy druhej zmluvnej strane. Odstúpením od zmluvy nie je dotknuté právo zhotoviteľa na náhradu škody upravené príslušnými ustanoveniami občianskeho zákonníka.

3.	Odstúpením od zmluvy zanikajú všetky práva a povinnosti strán zo zmluvy okrem práv a povinností vyplývajúcich z ustanovení tejto zmluvy a všeobecne záväzných právnych predpisov o poskytovaní záruky a zodpovednosti za vady za časť diela, ktorá bola do odstúpenia zrealizovaná a iných práv a povinností, ktoré podľa dohody strán alebo podľa ich povahy majú trvať aj po zániku zmluvy odstúpením.

Čl. VI.
Záručná doba

1.	Zhotoviteľ zodpovedá za to, že predmet zmluvy je zhotovený podľa projektovej dokumentácie a že v záručnej dobe bude mať vlastnosti predpísané dokumentáciou a STN.
2.	Zhotoviteľ zodpovedá za vady, ktoré predmet má v čase jeho odovzdania objednávateľovi a za vady, ktoré sa prejavia v záručnej dobe. 
3.	Zhotoviteľ nezodpovedá za vady diela, ktoré boli spôsobené použitím podkladov poskytnutých objednávateľom.
4.	Záručná doba je 36 mesiacov. Začne plynúť odo dňa úspešného ukončenia preberacieho konania celého predmetu zmluvy. Pri výrobkoch, zabudovaných materiáloch, prvkoch a technologických zariadeniach sa končí záručná doba uplynutím doby zhodnej s dĺžkou záručnej doby poskytovanej ich výrobcom

Čl. VII.
Osobitné ustanovenia

1.	V prípade vzniku škody porušením povinností vyplývajúcich z tejto zmluvy ktorejkoľvek zmluvnej strane, má poškodená strana nárok na náhradu vzniknutej škody.
2.	Zhotoviteľ sa zaväzuje, že všetky technické, cenové, odborné informácie a iné skutočnosti, o ktorých sa v súvislosti s uzatvorením a plnením predmetu tejto zmluvy dozvie, najmä obsah tejto zmluvy a jej príloh a obsah faktúr vystavených na základe tejto zmluvy, sú predmetom obchodného tajomstva objednávateľa a zhotoviteľ ich neposkytne tretej osobe bez písomného súhlasu objednávateľa. To sa nevzťahuje na prípady, kedy je zhotoviteľ povinný tak urobiť na základe povinnosti uloženej zákonom.

Čl. VIII.
Súčinnosť objednávateľa

1.	Objednávateľ sa zaväzuje odovzdať protokolárne zhotoviteľovi stavenisko, a to v stave zodpovedajúcom projektovým podmienkam, bez nárokov tretích osôb, spolu s vyjadreniami orgánov k projektovej dokumentácie, ktoré boli podkladom stavebného povolenia.
2.	Počas výstavby sa objednávateľ zaväzuje dostaviť na stavenisko za účelom odkontrolovania prác, ktoré budú zakryté. Zhotoviteľ vyzve objednávateľa na tento úkon zápisom v stavebnom denníku minimálne 3 dni vopred.
3.	Objednávateľ má právo uviesť do stavebného denníka meno osoby, ktorá bude vykonávať technický dozor objednávateľa. Objednávateľ a technický dozor objednávateľa sú oprávnení zapisovať do stavebného denníka požiadavky na dodržanie zmluvy zo strany zhotoviteľa. 

Čl. IX.
Odovzdanie a prevzatie diela
1.	Po zhotovení diela vyzve zhotoviteľ objednávateľa písomne 7 dní vopred na jeho odovzdanie a prevzatie v mieste plnenia.
2.	O priebehu a výsledku odovzdávacieho konania, ktorého súčasťou je úspešné vykonanie dojednaných skúšok, príslušné atesty, revízne správy atď., spíšu zmluvné strany zápisnicu, v závere ktorej objednávateľ výslovne uvedie, či dielo preberá alebo nepreberá z dôvodov uvedných v čl.X. bod 4.
3.	Chyby diela zrejmé už pri jeho preberaní musí objednávateľ reklamovať už v zápisnici o prevzatí.
4.	Ukončením diela je jeho vyhotovenie podľa tejto zmluvy, odstránenie všetkých vád a nedorobkov zistených počas preberacieho konania a podpísanie protokolu o odovzdaní a prevzatí diela bez vád s tým, že všetky vady zistené počas preberacieho konania boli odstránené. Začaté preberacie konanie sa na čas do odstránenia vád preruší. Preberacie konanie sa ukončí podpísaním protokolu o odovzdaní a prevzatí diela bez vád. Toto je okamih ukončenia diela.

Čl. X.
Vyššia moc

1.	Pre účely tejto zmluvy sa za vyššiu moc považujú prípady, ktoré nie sú závislé, ani ich nemôžu ovplyvniť zmluvné strany, napríklad vojny, mobilizácia, povstanie, živelné pohromy.
2.	V prípade. keď niektorá strana zistí, že z dôvodu vyššej moci je znemožnená realizácia jednej alebo viacerých jej povinností, okamžite to oznámi druhej strane. Toto oznámenie musí byť písomné a musí obsahovať údaje o vzniku a povahe okolností a jeho možných dôsledkoch pre realizáciu tejto stavby.
3.	Ak  sa plnenie tejto zmluvy stane nemožným do 1 mesiaca od vyskytnutia sa vyššej moci, strana ktorá sa bude chcieť odvolať na vyššiu moc, požiada druhú stranu o úpravu zmluvy vo vzťahu k predmetu, cene a času plnenia. Ak nedôjde k dohode má strana, ktorá sa odvolala na vyššiu moc právo odstúpiť od zmluvy. Účinky odstúpenia nastanú dňom doručenia písomného oznámenia druhej zo zmluvných strán.
4.	Zhotoviteľ nezodpovedá za škodu vzniknutú z dôvodu vyššiej moci. 

Čl. XI.
Záverečné ustanovenia

1.	Táto zmluva vzniká dohodou o celom jej obsahu.
2.	Zmluvné strany sa zaväzujú, že budú zachovávať obchodné tajomstvo a nepoužijú tieto informácie na iné zmluvné účely.
3.	Meniť alebo dopĺňať text tejto zmluvy možno len formou písomných dodatkov dohodnutých v celom rozsahu a podpísaných oprávnenými zástupcami oboch zmluvných strán.
4.	V ostatných otázkach neupravených touto zmluvou platia predovšetkým ustanovenia Obchodného zákonníka, najmä o zmluve o diele, a ostatné všeobecne záväzné predpisy platné v Slovenskej republike.
5	       Zmluva nadobúda platnosť dňom podpisu zmluvy oboma zmluvnými stranami a účinnosť                  v  zmysle zákona o verejnom obstarávaní po splnení zákonných podmienok.
Zmluvné strany prehlasujú,že ich zmluvná voľnosť nie je obmedzená, že zmluvu uzavreli slobodne, vážne a bez nátlaku, že zmluva nebola uzavretá v tiesni ani za inak nápadne nevýhodných podmienok a ani v omyle.